also mus eu no di neuschte news dure geh!! agfange hets geschter aabig nach dem ich de iitrag fertig gha han: s hät glüte und ich han dänkt, d jill chunt go uufmache. isch sie aber nöd. denn hani mal uesgruäfe, wer da isch (will ich enere strikte regle unterlig, d türe niä z öffne ohni z fröge wers isch). s isch d untermieterin gsi. d chatz seg tot. si segi vo "racoons" (oder wie die au immer heissed) aagriffe worde, und die heged sie umbracht. denn hemmer müäsä d chatz ine schachtle packe will d jill gmeint het, dass d georgia d chatz sicher no well gseh. aber d georgia hett denn ersch nach de schuel devo erfahre. aja und han bi dere nächtliche begägnig mit de untermieter auno grad d tochter vo dere reizende frau kännäglernt. jackie (oder mit y?). han sie schomal gseh gha, aber sie segi grad i "bad mood" gsi... ja hani gmerkt. :D ghöre sie amel saxophon spile und naaaai, (für alli blasbalgs... :D) ich wird sie nöööööd (!!) uf de flöte begleite!! :D ja und denn isch hüt morge eigetnlich normal wiiter gange. ide schuel hani denn turne nach franz gha. (jetzt franz 12... isch glaub chli besser) und ebe turne isch mega luschtig. es sind 6 meitli... und öppe 24 buebe. (oder meh, han nöd so guet chöne zelle, wenn die all umägloffe sind...) jaja, mir hend baseball gspilt. :D chönder eu mich mit dem metallchnebel vorstelle? :D hahaha aber ich han troffe (de ball)!! und s isch nöd so billig wi bi de merz wo mer de ball vo some plastik-rüssel (ums nett uszdrücke :D) mus haue. nänei!! da wirds bölleli, es richtigs baseballbölleli!!, gworfe. ha, und ich han sogar mini mannschaft vor em 3. strike gretted. :D han ebe vo de marie uf französisch paar sehr wertvolli tips zum halte und schwinge vo dem teil becho... :D nach turne (aja und mer hand natürli au di erschte 20min vo turne gläsä...) hani esl gha. wuaaaaa, ich hasses!!! s isch jetzt scho s 5. mal wo mir das gaggi tonband vo de jane eyre losed (ich chan eu jedes detail geh über die tummi person geh!) und nachher hen müäsä i eusne wort zämäfasse. was isch da de sinn?! ich mein, wämer änglisch chan, cha mer das. aber wämmers nöd chan, denn chamers nöd. und de lerneffekt wämmers nöd chan, isch gleich null, wil mer nämli de dix nöd benützä dörf! nachem mittag hani ross gha. wuaaaaa, jetzt hani doch uf gescher so en blöde uufsatz über "the biggest surprise of my life" müäsä schribe. und da ich jetzt de block gwächsled han, und die frau so gschid isch und bi allne klasse es anders thema git, mus jetzt auno "the biggest MISTAKE of my life" schribe. wuaaaa!!! han doch kei ahnig, was de GRÖSCHTI fähler gsi isch. vilicht de block zwächsle?!?! das würd ihre sicher gfalle. :D nach de schuel (haha ich han en early dismissal becho... :D) hani s 4. hockey spiel gha. und mir sind leider nur 9 anstadt 11 plus uuswächsel gsi. tja und denn händs mich gfrögt, ob ich nöd chön goalie sii, will de "ächti" goelie isch ebe mega guet ide offensive und denn hends ebe denkt, ob ich echt chönt tusche für das mal. klaro. :D ich mach doch alles. hahahaha, s isch würkli uuuh luschtig gsi. zerscht mal hani zmitzt uf dem platz mis röckli müäsä lah, und mich i so polschtereti hose stürze. alles isch polschtered worde. sogar mini füäss. :D hahaha (ide pause hani welle anehocke aber han mich zerscht müäsä uf de buch an bode werfe und denn umewelze, demiti hani chöne "sitze" vor luuter polschter) und denn hends mit mir än crash-kurs im goalie-sii gmacht. all inere reihe und uf mich gschosse. :D uiiii, das isch sooo luschtig gsi. :D denn ischs spiel gsi und ich han natürli voll brilliärt!! 2 schüss (di einzigie diräkte uf mich/s goal) hani gfange und sogar 4 short-corners!! nur bide shots (so öppis wi penalty eifach nur öppe 5meter vor em goal) isch denn dä "richtig" goalie cho. det ischs nämli umd wurscht gange. :D und mir hend gwunne!!!! "TROJAAAAANS!!!" :D mir bechömed sogar e aasag am mäntig im "10-uhr-announcement"!! also rännä isch zwar scho lässiger aber das isch mal e gueti erfahrig gsi und ich han chli ziit zum d regle überblicke gha. tja und hüt aabig isch "meet-the-teacher-night" gsi. anschienend känned mich scho all lehrer. *uuups* :D nimmt mi ja wunder wiso!! :D jaja, meh gits nöd zbrichte. usser das ich vilicht no schnell e beschwerde abgeh sett: ES LAUFT SO NÜT IM GB!! :D aja und s chömed morn (bi eu werschinli am samschtig) denn no neui föteli. AU vo mim gaschtmami und vo mir (nöd im field hockey gwändli). grüässli und bis bald, julia *kristin du shrinky!!* :D